Diari Oficial de la Generalitat Valenciana


Sumari del DOGV 5131, del 09-11-2005 (2005/11353)

Resolució de 10 d'octubre de 2005, de la Secretaria Autonòmica de Telecomunicacions i Societat de la Informació, per la qual es dóna publicitat a la Declaració de Pràctiques de Certificació.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5131

Data del DOGV
:   09-11-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/11312


Organisme emissor
:   Conselleria d'Infraestructures i Transport

Tipus de document
:   Anunci

Resolució de 10 d'octubre de 2005, de la Secretaria Autonòmica de Telecomunicacions i Societat de la Informació, per la qual es dóna publicitat a la Declaració de Pràctiques de Certificació. [2005/X11903]
  
Per mitjà del Decret 87/2002, de 30 de maig, del Govern Valencià, pel qual es regula la utilització de la firma electrònica avançada en la Generalitat Valenciana es regula l'efectiva implantació de la firma electrònica en l'àmbit de les relacions entre l'administració i esta amb el ciutadà, i es desenvolupa una Autoritat de Certificació pròpia, i es dota de la infraestructura necessària per a l'emissió i gestió de claus i certificats per a la utilització de la firma electrònica avançada.
  
L'article 9.2 d'este decret expressa que correspon a l'Autoritat Certificadora establir els procediments i pràctiques operatives empleades en l'emissió de certificats digitals per a garantir que els servicis de certificació prestada complixen els requisits de seguretat, disponibilitat i funcionalitat. Estos documents i pràctiques constituïxen el document de Declaració de Pràctiques de Certificació.
  
Per Resolució d'1 d'octubre de 2002 s'aprova i es dóna publicitat a la Declaració de Pràctiques de Certificació, on s'establixen els procediments i pràctiques operatives empleades en l'emissió de certificats digitals per a garantir que el servici de certificació prestada complix els requisits de seguretat, disponibilitat i funcionalitat. Esta resolució queda revisada i modificada per Resolució de 10 de setembre de 2004, que adapta el Document de Pràctiques de Certificació a la nova la Llei 59/2003, de 19 de desembre, de Firma Electrònica, que va entrar en vigor el 20 de març de 2004.
  
Per imperatiu legal de la Llei 59/2003, de Firma Electrònica, l'Autoritat Certificadora constituïx un aval bancari per a afrontar el risc de la responsabilitat pels danys i perjuís que puga ocasionar l'ús dels certificats que s'expedisca. Açò s'ha de plasmar en la Declaració de Pràctiques de Certificació. Aprofitant esta modificació, s'adequa el format del document a la HSD 2309, que és el format actualitzat i comunament utilitzat per totes les autoritats de certificació a nivell mundial. Per això, se'n fa necessària una revisió i modificació, per tal de complir l'article 20.2 de la Llei 59/2003, de Firma Electrònica, i actualitzar el format del document, i és per això que resolc:
  
Aprovar el nou document de Declaració de Pràctiques de Certificació, amb número de versió 1.7, i garantir la seua coherència amb el Decret 87/2002, de 30 de maig, del Govern Valencià, pel qual es regula la utilització de la firma electrònica avançada en la Generalitat Valenciana, amb la Llei 59/2003, de 19 de desembre, de Firma Electrònica, i la Directiva 1999/99/CE, del Parlament Europeu i del Consell, de 13 de desembre de 1999, i autoritze la seua publicació íntegra en la pàgina web de l'Autoritat de Certificació de la Comunitat Valenciana (www.accv.es/cps).
  
L'empremta digital o fingerprint de l'Autoritat de Certificació arrel (Root CA), que establix l'arrel del model de confiança de la Infraestructura de Clau Pública és:
  
A073 E5C5 BD43 610D 864C 2113 0A85 5857 CC9C EA46
  
Amb esta clau es verifica el certificat autofirmat de l'Autoritat de Certificació arrel.